**Практикалық сабақтардың оқу материалы**

|  |  |  |
| --- | --- | --- |
| **Сабақ**  **Және**  **Тақырып** | **Сабақ мақсаты және**  **Қалыптастырылатын дағдылар** | **Оқытудың нәтижесі**  **(қабілетті болу)** |
| 1-сабақ | * Әртүрлі әлеуметтік топ өкілдерімен амандасып, таныса білу. * Амандасу.,Қоштасу., Аты-жөні туралы айту/сұрау., Ризашылық білдіру., Ризашылыққа жауап қайтара білу. | * Танысуға байланысты дайын тілдік құрылымдарды айтуға;. * Құрылымдардағы ұлттық-мәдени ерекшеліктерін айыру білуге (сен, сіз, ол, сәлем, сәлеметсіз бе? Т.с.с.) * Нақты жағдаяттарда амандасу, танысу формаларын дұрыс таңдап қолдануға. * Мәдниетаралық еркшелікті түсіну үшін ана тілімен салыстыруға |
| **2-сабақ**  Бұл кім/не? | * Зат немесе нәрсе туралы мәлімет сұрау /айту. (Бұл кім/не?). * Зат немесе нәрсенің сын-сипатын, сапасын айту / сұрау. (Кім/не қандай?). * Алғыс айту. * Алғысқа жауап беру. * Кешірім сұрау, оған жауап беру | * Жалпы және жалқы есімдерді ажыратуға; * сын есімнің мағыналық топтарын ажыратуға; * Зат есімнің көпше, жекеше түрге түрлендіруге; * Нақты жағдаяттарда берілген формалар мен мағыналық топтарды дұрыс таңдап қолдануға. |
| **3-сабақ**  Отбасымен  Танысу. | * Меншік иесін, нәрсенің, заттың кімге / неге тәуелді екенін сұрап білу / айту. * Бірін-бірі таныстыру. * Отбасы мүшелері. * Отбасы туралы мәлімет айту / сұрау. (Үлкен / кішкентай, Кім қандай адам?). | * Түрлі жағдаятарда меншіктік мағынаны бертін тілдік формаларды орнымен таңдап қолдануға; * Өз мақсатына сай формаларды өзгертуге; * Өзінің отбасы, досы туралы өткен сабақтармен байланыстырып айтылымдар құрсатыруға |
| **4-сабақ**  Отбасы. | * 1-10-ға дейінгі сандарды қолдана алу. * Кімде не бар/жоқ/аз/көп екенін айту / сұрау. * Зат немесе нәрсенің мөлшерін, санын айту. * Қайда не/кім бар/жоқ екенін сұрау және айту. | * Өзінің отбасы туралы, досы және оның отбасы туралы баяндауға; * Өзінің бөлмесі, пәтері, үйі, дәрісхана туралы сипаттау мәтінін формаға сай құрастырып айтуға; * Әріптестерімен тақырып бойынша өз ойын айту: мақұлдау, жоққа шығаруға. |
| **5-сабақ**  Кім нешеде? | * 10-100-ге дейінгі сандарды қолдана алу. * Адамның жас мөлшерін сұрау / айту. * Телефон, үй, пәтер нөмірін сұрау / айту. | * Әлеуметтік статусы әртүрлі топтармен ресми және бейресми тілдік қарым-қатынас жасауда берілген тілдік материалды түрлендіріп, өзгертіп, орынды қолдануға; * Осыған дейін игерген коммуникативтік міндеттерді байланыстырып, салыстырып, өз қажетіне орай шынайы практикада жүзеге асыруға. |
| **6-сабақ**  Кім қайдан? | * Кім қайдан, қай қаладан екенін сұрау / айту? * Өз елін, қаласын сипаттай алу. * Қай ұлт өкілі екенін сұрау / айту | * Өзі туралы, елі, қаласы туралы оқыған материалдар негізінде моноглогтық айтылым құрастыруға; * Әріптесімен тақырып аясында қарым-қатынас жасау арқылы түрлі мәлімет жинақтауға; |
| **7-сабақ**  Мамандық  Және  Іс-әрекет. | * Мамандық атауларын білу. * Қай мамандық иесі екенін сұрау / айту. * Оқу, тұру, жұмыс істеу орындарын сұрау / айту. * Мекенжайды сұрау / айту. * Ненің қайда орналасқанын сұрау / айту. | * Берілген тақырып аясында өзінің ойын жеткізе алатынын көрсетуге; * Әріптесімен тілдік қарым қатынас жасауда келісу, келіспеу пікірін білдіруді дұрыс қолдануға. * Бүкіл жазбаша, ауызша айтылымдарды өткен сабақ материалдарымен байланыстырып, талдап, жүйелеуге. |
| **8-сабақ** қажеттілік пен  Іс-әрекеттің бағыты. | * Азық-түлік, киім кешек атауларын білу. * Заттың және нәрсенің қажеттілігін сұрап білу / айту. *Кімге не/кім керек? Не үшін керек?* * Іс-әрекеттің бағытын /мақсатын сұрау/айту. *Кім қайда бара жатыр? Кім қайда не үшін бара жатыр?* * Кеңседе кіммен қалай кездесеміз/сөйлесеміз. * Деканатта қалай сөйлесеміз. * Сауданы қалай жасаймыз: азық-түлік дүкенінде, киім дүкенінде. * заттың бағасын сұрай білу және айту; * заттың қай жердікі екенін сұрау / айту; * азық-түлік, киім-кешек атауларын білу. | * Қарым-қатынастың әлеуметтік-тұрмыстық, әлеуметтік-мәдени саласында қарым-қатынас жасауда оқыған материалдарды таңдап, жүйелі түрде қолдануға; * Өз ойын, пікірін білдіруде (келісу /келіспеу/ мақұлдау/ жоққа шығару /ұнату/ұнатпау/ қуанышын / ризашылығын / өкінішін білдіру) эмоционалды-экспрессивті құрылымдарды жүйелі, орынды қолдануға; |
| **9-сабақ**  Уақыт пен іс-әрекет. | * Уақытқа қатысты мезгіл, ай, апта, дәл уақыт атауларын білу. * Жыл мезгілдері, ай, күн атауларын сұрау / айту. * Айдың нешесі, қай жыл екенін сұрау / айту. * Дәл уақытты (сағатты) сұрау / айту. * Туған жыл, ай күні туралы сұрау / айту. * Сабақ кестесін сұрау / айту. * Іс-әрекеттің дәл қашан болғанын, болатынын сұрау / айту. * Күн тәртібі, бір күнгі әрекет туралы сұрау / айту. | * Қазақ халқының ұлттық жыл санау, уақыт бірліктерін ұғынып, оның қолдану ерекшеліктерін түсіндіруге; * Өз мақсатына сай түрлі айтылымдарда орынды қолдануға; * Өзінің бір күнгі немесе әдеттегі іс-әрекеттері туралы жүйелі өзге саатрда игрген материалдармен байланыстырылған мәтін құрастыруға; |
| **10-сабақ**  Денаулық.  Ауа райы. | * Болып жатқан/ болатын іс-әрекет туралы сұрау / айту. | * Қазақ тіліндегі тістіктің нақ осы шақ формасының қолданылу ерекшеліктерін нақты ұғынып, шынайы практикада дұрыс қолдануға; * Қазақ тіліндегі қалып етістіктерінің қолданылуын талдап зертеуге. |
| **11-сабақ**  Кеше кім не істеді? Ертең не істейді? | * Болған / болатын іс-әрекет туралы сұрау / айту. * Өткен және болашақ уақыт атауларын білу. * Кімнің кеше не істегенін сұрау / айту. * Кімнің ертең не істейтінін сұрау айту. | * Қазақ тіліндегі іс-әрекеттің шық формаларын жүйелеп кесте құрастыруға; * Өз ана тілімен салыстыру арылы етістіктің шақ формаларын қолдануды жүелеп талдауға; |

**Қазақ тілін шет тілі ретінде меңгерту сабақтарында қолданылатын әдістеме мен тапсырма түрлері.**

Шет тілін үйрету тіл үйренушілердің мәдениетаралық қарым-қатынасқа жеке және тең дәрежеде қатыса алатындай би/полимәдениеттік тілдік тұлға мінезін қалыптастыруға бағытталады.

Сөйлеу әректтері түрлерін (сөйлеу–(диалог, монолог), жазу, оқу, түсініп-тыңдау) қатар меңгеру барысында танымның барлық түрі (көру, есту, сөйлеу, сезіну, түйсік т.б) әрекетке түсіп, әрбір сөйлеу әрекеті оқытудың мақсаты ғана емес, құралының да рөлін атқара алады.

**Сөйлеу**: диалог. Үйреніп отырған тілдің елінде күнделікті қарым-қатынас жағдайларында сөйлеу нормаларын сақтай отырып, арнайы сәйкес клишелерді қолданып тілдесетін этикеттік диалог.

Бұйрық мәндегі сөйлемдердің барлық түрлері мен синонимдік құрылымдарды қолдана отырып өтіну, кеңес беру, ұсыныс жасау; баға бере алатындай пайымдау, пікір алысу; қызығатын тақырып төңірегінде пікірсайысқа түсе алу; т.б.

**Монолог**. Мәліметтер, оқиғалар жөнінде қысқа мәлімдеулер; эмоционалдық, баға беретін пайымдауларды пайдалана отырып әңгімелеу; заттарды, құбылыстарды, әрекеттерді сипаттау; мәселелер төңірегінде ойтолғау; оқиғалар мен адамдарға мінездеме беру; аргументтеу; оқылған мәтінге сүйене отырып мазмұнын баяндау; т.б.

**Түсініп тыңдау**. Күнделікті қарым-қатынаста екінші тілдесушінің сөзін толық түсіну; қайта сұрау, қайталап айтуын сұрау стратегияларын қолдана білу; онша үлкен емес түрлі жанр мәтіндерінің негізгі мәліметін түсіне алу; жарнама және т.б. хабарламалардағы қажетті мәліметтерді тілдік болжамға, контекстке байланысты түсіне білу; т.б.

**Оқу**. Оқудың негізгі түрлері мен стратегияларды меңгеру:

* Әртүрлі жанрда жазылан публицистикалық, функционалдық, әдеби, ғылыми-көпшілік мәтіндерді оқи отырып негізгі ой, идея, мәлемттерді іріктей алу;
* Құрылымдық және мағыналық талдауларды, таңдап аударма жасауды пайдаланып мәтін мазмұнын толық түсіну;
* Мәтінді ішінара іріктеп түсіну. Түрлі жанрдағы мәтіндерді жүгірте қарап шығып; қажетті, қызықтыратын мәліметті іздеп табу және бөліп алу.

**Нақты тапсырма түрлері.**

Жаттығу түрлері олардың қызметіне қарай үлкен үш топқа бөлінеді.

* Сөйлеу дағдыларын қалыптасыруға арналған жаттығулар;
* Сөйлеу дағдыларын жетілдіруге арналған жаттығулар;
* Сөйлеу дағдыларын дамытуға арналған жаттығулар;

1. Сөйлеу дағдыларын қалыптастыруға арналған жаттығулар:

* Имитативтік – (қайталап айту) шартты – коммуникативтік бағытта;
* Орнына қою – тілдік дағдыны қалыптастыру мен автоматтандыру үшін;
* Трансформациялық – сөйлемдерді өзгертіп қайта құруға арналған; сөйлемдерді толықтыру, кеңейту, қосу; ұқсас сөйлем құрау, дайын фразаларды әр жағдайға байланысты сөйлемге қосу т.б.

1. Сөйлеу дағдыларын жетілдіру жаттығулары екі түрге бөлінеді:

1.Шартты сөйлеу – оқу материалы негізінде;

2.Сөйлеу – шынайы қарым-қатынас үлгісі;

* Респонсивті – сұрақ жауап, репликалық және шартты сөйлесу жаттығулары;
* Ситуативтік – бір жағдаятты сипаттау;
* Рөлдік ойындар – әлеуметтік – тұрмыстық, кәсіби;

1. Сөйлеу біліктілігін дамыту жаттығулары:

Репродуктивтік жаттығулар

* + Мазмұнын айту;
  + Сипаттау – көрген фильм, сурет т.б. бойынша әңгімелеу;
  + Драмалау – мәтінді рөлге бөліп айту;
  + Дискутивтік – бір мәселені талқылау;
  + Ауызша әңгімелеу - берілген тақырып бойынша;
  + Инициативтік – сұхбат алу;

Қажетті әдебиеттер.

1. Қазақ тілі – шет тілі ретінде (Базалық деңгей) 1-кітап Оқу құралы. -Астана, Ш.Шаяхметов атындағы тілдерді дамытудың республикалық үйлестіру-әдістемелік орталығы, 2015 – 242 бет, «Полиграфкомбинат» ЖШС
2. Нұршайықова Ж.Ә., Мұсаева Г.Ә. Қазақ тілі. Алғаш бастаушыларға арналған оқу құралы Мәдениет және ақпарат министрлігі. Тіл комитеті. – 2-басылым.  –Астана: «1С-Сервис» ЖШС, 2009.
3. Мұсаева Г.Ә., Құрышжанова Ә.Ә., Ахмедова Ж.Ш., Екшембеева Л.В. «Қазақша сөйлегің келе ме?» «Алғашқы қадам» 1-кітап. Алматы: «Балауса», 1998.
4. Бұлдыбаев А.С., Екшембеева Л.В. «Қазақша сөйлегің келе ме?» оқу кешенінің бағдарламасы. Алматы «Балауса», 1998.

**Интернет-ресурстары:**

[**http://www.soyle.kz**](http://www.soyle.kz)